ญี่ปุ่นช็อก ชายคลั่ง ไล่แทงเด็กประถมรอรถร.ร. ตาย2 ก่อนแทงคอตัวเองดับ
ดับ 2 นักเรียนเจ็บอื้อ ชายญี่ปุ่นก่อเหตุสยอง ใช้มีดสองเล่มบุกแทงนร.ชั้นประถมขณะยืนรอรถโรงเรียน ที่เมืองคาวาซากิ ก่อนใช้มีดแทงคอตัวเองตายตาม ยังไม่ทราบมูลเหตุจูงใจก่อเหตุสลด,เมื่อ 28 พ.ค.62 เว็บไซต์ ,เจแปนไทม์ส, และ,NHK, รายงานความคืบหน้าเหตุการณ์ร้ายแรง ชายชาวญี่ปุ่น อายุประมาณ 50 กว่าปีก่อเหตุใช้มีด 2 เล่ม ไล่แทงเด็กนักเรียนชั้นประถมที่กำลังยืนรอรถบัสของโรงเรียนมารับ ในเมืองคาวาซากิ จ.คานางาวะ ชานกรุงโตเกียว เมืองหลวงของญี่ปุ่น เมื่อเวลาประมาณ 07.45 น.ของเช้าวันอังคารที่ 28 พ.ค.62 ตามเวลาท้องถิ่น ว่า เป็นเหตุให้มีผู้เสียชีวิตสลด 2 ราย เป็นชายวัยประมาณ 30 ปี 1 ราย และเด็กนักเรียนหญิงชั้นป.6 อีก 1 ราย ขณะที่มีเด็กนักเรียนชั้นประถมได้รับบาดเจ็บถูกคมมีดถึงอย่างน้อย 16 คน,เจ้าหน้าที่ตำรวจสอบสวนได้จับกุมชายคนร้ายที่ลงมือก่อเหตุสะเทือนใจ ซึ่งได้ใช้มีดแทงคอตัวเอง ได้รับบาดเจ็บสาหัส ก่อนจะเสียชีวิตในเวลาต่อมา ทำให้เหตุการณ์นี้มีผู้เสียชีวิต 3 ศพ รวมทั้งชายคนร้ายที่ลงมือก่อเหตุไม่คาดคิด ขณะที่ตำรวจญี่ปุ่นเผยว่า เหยื่อเคราะห์ร้ายส่วนมาก เป็นเด็กนักเรียนชั้นประถมของโรงเรียนคริสต์ คาริทัส ที่กำลังยืนรอรถโรงเรียนมารับ,จากการเปิดเผยของคนเห็นเหตุการณ์ ระบุชายคนร้ายใช้กำมีดสองเล่มในมือไล่แทงนักเรียนหญิงอย่างเหี้ยมโหด ก่อนต่อมา เจ้าหน้าที่ตำรวจได้พบมีด 2 เล่ม ที่คนร้ายใช้ก่อเหตุตกอยู่ที่เกิดเหตุ,เจแปนไทม์ส รายงานว่า เหตุการณ์สะเทือนขวัญเช่นนี้นับเป็นเหตุการณ์ที่ไม่ค่อยเกิดขึ้นในญี่ปุ่น ซึ่งถือเป็นประเทศที่เกิดเหตุอาชญากรรมในระดับต่ำในบรรดาชาติที่พัฒนาแล้วในโลก.
ดับ 2 เจ็บอื้อ ชายญี่ปุ่นก่อเหตุสะเทือนใจใช้มีดสองเล่มบุกแทงนร.ชั้นประถม ขณะยืนรอรถโรงเรียน ที่เมืองคาวาซากิ ก่อนใช้มีดแทงคอตัวเองตายตาม ยังไม่ทราบมูลเหตุจูงใจก่อเหตุสลด
ชายใช้มีดแทงนักเรียน,ใช้มีดไล่แทงเด็กนักเรียน,ญี่ปุ่น,คาวาซากิ,ใช้มีดแทง